Document ID: 32008D0973

ΑΠΌΦΑΣΗ ΤΗΣ ΕΠΙΤΡΟΠΉΣ
της 15ης Δεκεμβρίου 2008
για την τροποποίηση της οδηγίας 2002/56/ΕΚ του Συμβουλίου όσον αφορά την ημερομηνία που ορίζεται στο άρθρο 21 παράγραφος 3 μέχρι την οποία επιτρέπεται στα κράτη μέλη να παρατείνουν την περίοδο ισχύος των αποφάσεων οι οποίες αφορούν την ισοδυναμία των σπόρων γεωμήλων προς φύτευση από τρίτες χώρες
[κοινοποιηθείσα υπό τον αριθμό Ε(2008) 8135]
(Κείμενο που παρουσιάζει ενδιαφέρον για τον ΕΟΧ)
(2008/973/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 2002/56/ΕΚ του Συμβουλίου, της 13ης Ιουνίου 2002, περί εμπορίας σπόρων γεωμήλων προς φύτευση (1), και ιδίως το άρθρο 21 παράγραφος 3,
Εκτιμώντας τα ακόλουθα:
(1)
Η οδηγία 2002/56/ΕΚ προβλέπει ότι, από ορισμένες ημερομηνίες και μετά, τα κράτη μέλη δεν δύνανται πλέον να καθορίζουν κατά το δοκούν την ισοδυναμία μεταξύ των γεωμήλων προς φύτευση που έχουν συγκομισθεί σε τρίτες χώρες και των γεωμήλων προς φύτευση που έχουν συγκομισθεί εντός της Κοινότητας και που πληρούν τις απαιτήσεις της εν λόγω οδηγίας.
(2)
Ωστόσο, δεδομένου ότι δεν έχουν ακόμη περατωθεί οι εργασίες για τον καθορισμό της κοινοτικής ισοδυναμίας για τους σπόρους γεωμήλων προς φύτευση από όλες τις σχετικές τρίτες χώρες, η οδηγία 2002/56/ΕΚ επιτρέπει στα κράτη μέλη να παρατείνουν έως τις 31 Μαρτίου 2008 τη χρονική περίοδο ισχύος των αποφάσεων ισοδυναμίας τις οποίες είχαν ήδη λάβει για τους σπόρους γεωμήλων προς φύτευση από ορισμένες τρίτες χώρες που δεν καλύπτονται από την κοινοτική ισοδυναμία. Η ημερομηνία αυτή επιλέχθηκε όσον αφορά τη λήξη της περιόδου κατά την οποία οι σπόροι γεωμήλων προς φύτευση διατίθενται στην αγορά.
(3)
Εφόσον δεν έχουν ακόμη περατωθεί οι εν λόγω εργασίες και δεδομένου ότι θα αρχίσει νέα περίοδος εμπορίας κατά το τέλος του έτους 2008, είναι αναγκαίο να επιτραπεί στα κράτη μέλη να παρατείνουν τη χρονική περίοδο ισχύος των εθνικών τους αποφάσεων ισοδυναμίας.
(4)
Η οδηγία 2002/56/ΕΚ πρέπει, επομένως, να τροποποιηθεί αναλόγως.
(5)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής σπόρων προς σπορά και γεωργικών, δενδροκηπευτικών και δασικών φυτών προς φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 21 παράγραφος 3 πρώτο εδάφιο της οδηγίας 2002/56/ΕΚ, η ημερομηνία «31 Μαρτίου 2008» αντικαθίσταται από την ημερομηνία «31 Μαρτίου 2011».
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 15 Δεκεμβρίου 2008.

Labels: 3
17
5
6